12. ฐานะการเงินและผลการดำเนินงาน ส่วนที่ 2

(1) งบการเงิน ในระยะเวลา 3 ปีที่ผ่านมา (ปี 2547-2549)

(ก) สรุปรายงานการสอบบัญชี

ในปี 2547-2549 นางสาวรัตนา จาละ ผู้สอบบัญชีรับอนุญาต ทะเบียนเลข 3734 บริษัท สำนักงาน
เอินส์ท แอนด์ ยัง จำกัด ได้ตรวจสอบงบการเงินรวม สำหรับปีสิ้นสุดวันที่ 31 ธันวาคม
2547-2549 และแสดงความเห็นไว้อย่างไม่มีเงื่อนไข
ว่างบการเงินที่ได้ตรวจสอบแสดงถึงฐานะการเงิน
ผลการดำเนินงานและกระแสเงินสดที่ถูกต้องตามที่ควรในสาระสำคัญตามหลักการบัญชีที่รับรองทั่วไป

(ข) สรุปงบการเงินรวม

[]

[]

[]

[]

[]

(ค) อัตราส่วนทางการเงินที่สำคัญ

[]

(2) คำอธิบายและการวิเคราะห์ฐานะการเงินและผลการดำเนินงาน (ก) ผลการดำเนินงาน 1.
ภาพรวมของผลการดำเนินงาน

ปี 2549
เป็นปีที่ภาวะราคายางพาราธรรมชาติมีการเปลี่ยนแปลงผันผวนอย่างมากจนทำระดับสูงสุดในประวัติการณ์
เป็นผลให้ราคาขายน้ำยางข้นเพิ่มขึ้นถึง 38% ยอดขายของงบการเงินรวมปี 2549 ที่ 7,568
ล้านบาท จึงเพิ่มขึ้น 1,791 ล้านบาท หรือ 31% และเกิดกำไรสุทธิ 98.98 ล้านบาท
เปลี่ยนแปลงจากที่เกิดขาดทุนต่อเนื่องกันมา 3 ปี ตั้งแต่ปี 2546-2548

ผลการดำเนินงานปี 2549 ดีขึ้นเมื่อเทียบกับปี 2548 มาจาก 2 กลุ่มหลัก คือ

  1. กลุ่มน้ำยางข้นขยายกำไรสุทธิได้จาก 38.42 ล้านบาทเป็น 186.19 ล้านบาทในปี

2549 เพิ่มขึ้น 147.77 ล้านบาท หรือ 385%

  2. กลุ่มเส้นด้ายยางยืดสามารถลดขาดทุนสุทธิจาก 92.51 ล้านบาทเหลือ 43.66 ล้าน

บาทในปี 2549 ลดลง 48.84 ล้านบาท หรือ 53%

ปัจจัยบวกที่มีต่อผลการดำเนินงานรวม คือ ความสามารถในการตั้งราคาขายที่สูงขึ้น
ทำให้ความสามารถในการทำกำไรขยายตัว เห็นได้จากผลการดำเนินงานของงบการเงินรวม ดังนี้

  1. อัตรากำไรขั้นต้นเพิ่มขึ้น 2.87% จาก 6.14% ในปี 2548 เป็น 9.01%ในปี 2549

  2. อัตราขาดทุนสุทธิ 1.74% ในปี 2548 เปลี่ยนเป็นอัตรากำไรสุทธิ 1.30% ในปี 2549

ตารางเปรียบเทียบกำไร (ขาดทุน) กลุ่มธุรกิจหลักปี 2549 เทียบกับปี 2548 (ล้านบาท)

  ------------------ ------------ ------------ ------------ --------------
  กลุ่ม                ปี 2549       ปี 2548       เปลี่ยนแปลง    %เปลี่ยนแปลง

  กลุ่มน้ำยางข้น         186.19       38.42        147.77       385%

  กลุ่มเส้นด้ายยางยืด     (43.66)      (92.51)      48.84        -53%

  งบการเงินรวม        98.98        (100.90)     199.88       n/a
  ------------------ ------------ ------------ ------------ --------------

ผลการดำเนินงานรวมที่ฟื้นตัว ทำให้ในปี 2549 บริษัทฯ
มีความสามารถในการจ่ายเงินปันผลอีกครั้งหนึ่งหลังจากไม่ได้จ่ายเงินปันผลมาเป็นระยะเวลา 3
ปีติดต่อกัน โดยคณะกรรมการบริษัทฯ ได้อนุมัติจ่ายเงินปันผลจากผลการดำเนินงานปี 2549
ในอัตราหุ้นละ 3 บาท หรือมีอัตราการจ่ายเงินปันผลที่สูงถึง 83% ของกำไรสุทธิ
สูงกว่านโยบายของบริษัทฯ (อัตราการจ่ายเงินปันผลไม่ต่ำกว่า 60%
ของกำไรสุทธิในงบการเงินรวม) คิดเป็นจำนวนเงินรวม 81.79 ล้านบาท
ซึ่งมีการจ่ายในอัตราหุ้นละ 2 บาท หรือจำนวนเงิน 54.50 ล้านบาทเรียบร้อยแล้วในเดือนกันยายน
2549 และจะจ่ายอีกอัตราหุ้นละ 1 บาท หรือจำนวนเงิน 27.29 ล้านบาทในเดือนพฤษภาคม 2550

2. ผลการดำเนินงานของกลุ่มธุรกิจหลัก

  กลุ่มน้ำยางข้น :

(1) รายได้จากการขาย ปี 2549 อยู่ที่ 7,219 ล้านบาท เพิ่มขึ้น 1,810 ล้านบาทหรือ 33%
เมื่อเทียบกับปี 2548 เป็นผลจากการเพิ่มขึ้น 38% ของราคาขายน้ำยางข้น
ในขณะที่ปริมาณการขายน้ำยางข้นลดลงเล็กน้อยประมาณ 3.83% เหลือ 129,064 ตัน

(2) รายได้อื่น อยู่ที่ 0.17 ล้านบาท ลดลง 17 ล้านบาทหรือ 99% เมื่อเทียบกับปี 2548

เกิดจากขาดทุนจากอัตราแลกเปลี่ยน 15 ล้านบาทในปี 2549

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 7,033 ล้านบาท เพิ่มขึ้น
1,644 ล้านบาท หรือ 31% เนื่องจากต้นทุนวัตถุดิบที่สูงขึ้นตามราคาซื้อน้ำยางสด

(4) กำไร (ขาดทุน) กำไรสุทธิอยู่ที่ 186 ล้านบาท เพิ่มขึ้น 148 ล้านบาท หรือ 385%
อัตรากำไรสุทธิอยู่ที่ 2.58% สูงกว่าปีก่อน 1.87%
เป็นผลจากความสามารถในการทำกำไรด้านอัตรากำไรขั้นต้น ซึ่งอยู่ที่ 9.86% สูงกว่าปีก่อน 2.50%

(5) อัตราผลตอบแทนต่อผู้ถือหุ้น บริษัทย่อยในกลุ่มน้ำยางข้น คือ บริษัท ไทยรับเบอร์ลาเท็คซ์กรุ๊ป
จำกัด ได้จ่ายเงินปันผลให้แก่บริษัทแม่ คือ บริษัท ไทยรับเบอร์ลาเท็คซ์คอร์ปอร์เรชั่น
(ประเทศไทย) จำกัด (มหาชน) ในปี 2549 จำนวนเงิน 163.20 ล้านบาท หรือ
มีอัตราการจ่ายเงินปันผล84% ของกำไรสุทธิ 193.27 ล้านบาท

  กลุ่มเส้นด้ายยางยืด : (1) รายได้จากการขาย ปี 2549 มีรายได้จากการขาย 828 ล้านบาท
  เพิ่มขึ้น 266 ล้าน

บาท หรือ 47% เป็นผลจากภาวะตลาดที่เริ่มดีขึ้น ทำให้บริษัทเพิ่มปริมาณการขายได้ 16%
ราคาขายได้เพิ่มขึ้นจากการปรับตัวตามราคาวัตถุดิบ ทำให้ราคาขายเฉลี่ยเพิ่มขึ้นจากปีก่อน 28%
แต่เพิ่มน้อยกว่าการปรับตัวขึ้นของราคาวัตถุดิบ จึงยังเกิดอัตราขาดทุนขั้นต้นเล็กน้อยที่ 1.43%
แต่ดีกว่าปีก่อนที่มีอัตราขาดทุนขั้นต้น 7.15%

(2) รายได้อื่น อยู่ที่ 21 ล้านบาท เพิ่มขึ้น19 ล้านบาท หรือ 707% เนื่องจากปี 2549
เกิดกำไรจากสัญญาการซื้อขายล่วงหน้า 13 ล้านบาท

(3) ต้นทุนขายและค่าใช้จ่ายรวม ต้นทุนขายและค่าใช้จ่ายรวมอยู่ที่ 893 ล้านบาท เพิ่มขึ้น 236
ล้านบาท หรือ 36% เนื่องจากการเพิ่มขึ้นของปริมาณการผลิตและการขาย
รวมทั้งการที่ระดับราคาวัตถุดิบน้ำยางข้นมีการปรับตัวสูงขึ้น

(4) กำไร (ขาดทุน) มีผลขาดทุนสุทธิ 44 ล้านบาท ขาดทุนน้อยกว่าปีก่อน 49 ล้านบาท
หรือขาดทุนลดลง 53% เป็นผลจากการแก้ไขปัญหาการบริหารงานและภาวะราคาขายที่ดีขึ้น
อัตราขาดทุนสุทธิอยู่ที่ 5.14% ดีกว่าปีก่อนที่มีอัตราขาดทุนสุทธิ 16.40%

(5) อัตราผลตอบแทนต่อผู้ถือหุ้น ไม่มีการจ่ายเงินปันผลในปี 2549

  (ข) สถานะการเงินของงบการเงินรวม

1. สินทรัพย์ สินทรัพย์รวมอยู่ที่ 3,178 ล้านบาท ลดลง 466 ล้านบาทหรือ 13% จากปีก่อน
เป็นการลดลงในสินทรัพย์หมุนเวียน 400 ล้านบาทและในสินทรัพย์ไม่หมุนเวียน 66 ล้านบาท

1.1 ส่วนประกอบของสินทรัพย์ - สินทรัพย์หมุนเวียน อยู่ที่ 2,173 ล้านบาท ลดลง 400 ล้านบาท
หรือ 16% มาจากรายการหลักที่สำคัญคือ เงินสดและรายการเทียบเท่าเงินสดลดลง 272 ล้านบาท
และลูกหนี้การค้าลดลง 332 ล้านบาท เนื่องจากการเร่งรัดการจัดเก็บหนี้
ทำให้ระยะเวลาจัดเก็บหนี้ลดลง 21 วัน นอกจากนี้บริษัทฯ
บริหารสินค้าคงเหลือได้อย่างมีประสิทธิภาพมากขึ้น ระยะเวลาขายสินค้าเฉลี่ยจึงลดลง 11 วัน

  - ที่ดิน อาคารและอุปกรณ์-สุทธิ อยู่ที่ 854 ล้านบาทลดลง 56 ล้านบาทหรือ 6%

1.2 คุณภาพสินทรัพย์ - สินทรัพย์
มีการสำรองการเสื่อมสภาพและการลดมูลค่าของสินค้าคงเหลือจำนวน 0.13 ล้านบาทหรืออยู่ที่เพียง
0.01% ของสินค้าคงเหลือรวม ต่ำกว่าปีที่แล้วมาก ซึ่งอยู่ที่ 1.58%

- ลูกหนี้ ก่อนหักค่าเผื่อหนี้สงสัยจะสูญจำนวน 845 ล้านบาท มีโครงสร้างดังนี้

- ยังไม่ครบกำหนดชำระ ร้อยละ 62 ลดลงจากปีก่อน ซึ่งอยู่ที่ร้อยละ 71

- เกินกำหนดชำระน้อยกว่า 365 วัน ร้อยละ 38 เพิ่มขึ้นปีก่อน ซึ่งอยู่ที่ร้อยละ 29

- ส่วนที่ตั้งค่าเผื่อหนี้สงสัยจะสูญไว้ครบแล้ว มีจำนวน 41 ล้านบาท หรือร้อยละ 4.83 เพิ่มขึ้นจากปี
2548 ซึ่งอยู่ที่ร้อยละ 1.89 ส่วนใหญ่ผิดนัดชำระเกินกว่า 1 ปี หรืออยู่ระหว่างการดำเนินคดี

เห็นได้ว่า คุณภาพลูกหนี้ของปี 2549 ด้อยกว่าปี 2548 เล็กน้อย
เนื่องจากปัญหาราคายางพาราที่อยู่ในระดับสูง ทำให้ลูกค้าต้องใช้เงินทุนหมุนเวียนมากขึ้น
จึงอาจต้องชำระเกินกำหนดเพิ่มขึ้น

  2. สภาพคล่อง 2.1 กระแสเงินสด งบการเงินรวมปี 2549 มีการเปลี่ยนแปลงกระแสเงินสด
  ดังนี้

  - เงินสดสุทธิจาก (ใช้ไปใน) กิจกรรมดำเนินงาน ปี 2549 มีเงินสดสุทธิจาก

กิจกรรมดำเนินงาน 380 ล้านบาท ดีกว่าปี 2548 ซึ่งมีเงินสดสุทธิใช้ไปในกิจกรรมดำเนินงาน 58
ล้านบาท
เกิดจากการมีกำไรสุทธิจากการดำเนินงานก่อนการเปลี่ยนแปลงในสินทรัพย์และหนี้สินดำเนินงาน
224 ล้านบาทและการลดการลงทุนในลูกหนี้การค้า 311 ล้านบาท

- เงินสดสุทธิจาก (ใช้ไปใน) ในกิจกรรมลงทุน ปี 2549 มียอดเงินสดใช้ไปในกิจกรรมลงทุน 49
ล้านบาท มากกว่าปีก่อน ซึ่งมีเงินสดสุทธิใช้ไปในกิจกรรมลงทุน 27 ล้านบาท
เนื่องจากมีการลงทุนเพิ่มในที่ดิน อาคารและอุปกรณ์ 54 ล้านบาท

- เงินสดสุทธิจาก (ใช้ไปใน) กิจกรรมจัดหาเงิน ปี 2549
มียอดเงินสดสุทธิใช้ไปในกิจกรรมจัดหาเงิน 602 ล้านบาท ดีกว่าปีก่อน
ซึ่งมีเงินสดสุทธิจากกิจกรรมจัดหาเงิน 383 ล้านบาท
เนื่องจากบริษัทฯได้ลดการก่อหนี้สินระยะสั้นและยาวรวม 549
ล้านบาทเป็นผลจากการมีเงินสดสุทธิจากกิจกรรมดำเนินงานที่สูงถึง 380
ล้านบาทและการลดเงินสดและรายการเทียบเท่าเงินสดอีก 272 ล้านบาท

  2.2 อัตราส่วนสภาพคล่องที่สำคัญ - อัตราส่วนสภาพคล่อง อยู่ที่ 0.86 เท่าลดลงจากปีก่อน
  0.01 เท่า

- อัตราส่วนสภาพคล่องหมุนเร็ว อยู่ในระดับ 0.38 เท่า ลดลงจาก 0.53 เท่าในปีก่อน
เนื่องจากการลดลงของเงินสดและลูกหนี้การค้ารวมจำนวน 604 ล้านบาท

  2.3 ระยะเวลาครบกำหนดของหนี้ระยะสั้นที่มีผลต่อสภาพคล่อง ณ สิ้นปี 2549

ส่วนของเงินกู้ระยะยาวที่ครบกำหนดในปี 2550 มีจำนวนรวม 74 ล้านบาท คาดว่า
บริษัทและบริษัทย่อยมีกระแสเงินสดเพียงพอต่อการชำระหนี้
โดยมาจากรายการที่บวกกลับในกระแสเงินสดรับ คือ ค่าเสื่อมราคาและค่าใช้จ่ายรอตัดบัญชี ซึ่งในปี
2549 มีจำนวนรวม 111 ล้านบาท จึงคาดว่า ค่าเสื่อมราคาและค่าใช้จ่ายรอตัดบัญชีของปี 2550
น่าจะมีเพียงพอต่อการชำระเงินกู้ที่ครบกำหนดในปีเดียวกัน

  3. รายจ่ายลงทุน

  3.1 รายจ่ายลงทุนที่ผ่านมาของบริษัท ปี 2549 บริษัทฯ มีการจ่ายเงินลงทุนในบริษัท

ร่วมและบริษัทย่อยรวม 23.50 ล้านบาท ตามหมายเหตุประกอบงบการเงินปี 2549 ข้อ 9 หน้า 15
ถึง 18

4. แหล่งที่มาของเงินทุน 4.1 ความเหมาะสมของโครงสร้างเงินทุน
อัตราส่วนหนี้สินต่อส่วนของผู้ถือหุ้นอยู่ที่ 4.36 เท่าลดลงจาก 5.60 เท่าในปี 2548
เกิดจากหนี้สินรวมลดลง 506 ล้านบาท และส่วนผู้ถือหุ้นเพิ่มขึ้น 40 ล้านบาท
การลดลงส่วนใหญ่ของหนี้สินเกิดจากการลดการลงทุนในลูกหนี้การค้า

4.2 ส่วนของผู้ถือหุ้น อยู่ที่ 592 ล้านบาท เพิ่มขึ้น 40 ล้านบาทหรือขยายตัว 7.23%
มาจากกำไรสุทธิคงเหลือหลังหักเงินปันผลระหว่างกาล 44.50 ล้านบาท (99-54.50)
แต่ส่วนของผู้ถือหุ้นส่วนน้อยของบริษัทย่อยลดลง 4.61 ล้านบาท

4.3 หนี้สิน หนี้สินระยะยาวคิดเป็น 2% ของหนี้สินรวม
อัตราดอกเบี้ยจะลอยตัวตามดอกเบี้ยขั้นต่ำของธนาคาร
รายละเอียดเงินกู้ยืมระยะยาวอยู่ในหมายเหตุงบการเงินปี 2549 ข้อที่ 13 หน้า 21 ถึง 22
ส่วนหนี้สินระยะสั้นที่มีต้นทุนดอกเบี้ยจำนวน 2,301 ล้านบาทคิดเป็น 89% ของหนี้สินรวม ดังนั้น
การเปลี่ยนแปลงของอัตราดอกเบี้ยตลาดจะมีผลต่อการดำเนินงานของบริษัท
ซึ่งไม่ได้มีการป้องกันความเสี่ยงไว้ แต่มีนโยบายควบคุมความเสี่ยง
โดยกำหนดระยะเวลาก่อหนี้ระยะสั้นแปรตามแนวโน้มอัตราดอกเบี้ย

(3) ค่าตอบแทนของผู้สอบบัญชี

3.1 ค่าตอบแทนจากการสอบบัญชี (audit fee)

บริษัทและบริษัทย่อยจ่ายค่าตอบแทนจากการสอบบัญชีจำนวนเงินรวม 4.13 ล้านบาท

3.2 ค่าบริการอื่น (non-audit fee)

ค่าตอบแทนการตรวจสอบการปฏิบัติตามเงื่อนไขของบัตรส่งเสริมของบริษัทย่อยจำนวน 0.30
ล้านบาท เป็นส่วนที่จะต้องจ่ายในอนาคตทั้งจำนวน